Z A P I S N I K

sa 04. sjednice Općinskog vijeća Općine Babina Greda održane dana 13. rujna 2021. godine u Vijećnici Općine Babina Greda sa početkom u 20:00 sati.

NAZOČNI: Tomo Đaković, Mato Čivić, Ivan Kedačić, Marija Gregorović, Ivan Katušić, Jakob Ličanin, Mato Petričević, Violeta Gregorović, Dejan Gregić, Vedrana Džoić.

Nenazočni: Josip Gregorović, Marko Mrkonjić, Zvonko Petričević.

Osim članova Općinskog vijeća, nazočni su:

Općinski načelnik: Josip Krnić  
Pročelnik JUO: Tomislav Kopić - zapisničar  
Referent za financijsko – računovodstvene poslove: Jelena Grgić.

Predsjednik Općinskog vijeća otvorio je 04. sjednicu općinskog vijeća, pozdravio nazočne, ustanovio da je na sjednici nazočno 10 vijećnika i da postoji kvorum, a 3 vijećnika nedostaju te je predložio slijedeći:

D n e v n i r e d

1. Usvajanje Zapisnika sa prethodne sjednice Općinskog vijeća,
2. Donošenje Odluke o izvršenju proračuna Općine Babina Greda za razdoblje 01.01.2021. – 30.06.2021. godine,
3. Donošenje Odluke o provedbi plana razvojnih programa Općine Babina Greda za razdoblje 01.01.2021.-30.06.2021. godine,
4. Donošenje Odluke o usvajanju Izvješća o radu načelnika za vremenski period 01.01. – 30.06.2021.g.,
5. Donošenje Odluke o kratkoročnom zaduženju Općine Babina Greda,
6. Donošenje Odluke o broju i visini studentskih stipendija Općine Babina Greda za akademsku godinu 2021/22.,
7. Donošenje Odluke o ugostiteljskoj djelatnosti na području Općine Babina Greda,
8. Donošenje Odluke o povjeravanju poslova upravljanja i održavanja objekta Općinske narodne knjižnice ustanovi Općinskoj narodnoj knjižnici Babina Greda,

**Predložen Dnevni red je usvojen sa: 10 glasova „ZA“, 0 glasova „PROTIV“, 0 glasova „SUZDRŽANIH“.**

Točka 1.

Predsjednik Općinskog vijeća dao je na raspravu zapisnik sa prethodne sjednice Općinskog vijeća.

Kako se nitko nije javio za riječ, i na zapisnik sa prethodne sjednice Općinskog vijeća nije bilo primjedbi isti se usvaja sa 8 glasova „ZA“, 0 glasova „PROTIV“ i 2 glasa „SUZDRŽANIH“.

Točka 2.

Predsjednik Općinskog vijeća dao je na raspravu prijedlog Odluke o izvršenju proračuna Općine Babina Greda za razdoblje 01.01.2021. – 30.06.2021. godine.

Dejna Gregić: upitao je kod rashoda broj konta R0036 – ostali nespomenuti rashodi poslovanja, prebačeno je više nego što je planirano, te zamolio objašnjenje istoga?

Jelena Grgić: odgovorila je to konto R0037 u njemu je navedeno da se to odnosi na premija osiguranja ostale imovine odnosno osiguranje imovine.

Dejan Gregić: upitao je iznos od 83.000,00 kuna kod konta R0081 na čega se odnosi?

Jelena Grgić: je odgovorila da se to odnosi na isplaćene Uskrsnice.

Dejan Gregić: upitao je kod konta 0980 – usluga obrazovanje na što se odnosi?

Jelena Grgić: je odgovorila da se to odnosi na stipendije, prijevoz učenika, potpore za novorođenče.

Dejan Gregić: upitao je da li tu pripada potpora za srednjoškolce?

Jelena Grgić: je odgovorila da ne pripada.

Kako se nitko više nije javio za riječ, Predsjednik Općinskog vijeća zaključuje raspravu i daje na glasanje donošenje Odluke o izvršenju proračuna Općine Babina Greda za razdoblje 01.01.2021. – 30.06.2021. godine, te se nakon provedenog glasanja konstatira da je Odluka donesena sa 8 glasova „ZA“, 0 glasova „PROTIV“ i 2 glasa „SUZDRŽANIH“.

Točka 3.

Predsjednik Općinskog vijeća dao je na raspravu prijedlog Odluke o provedbi plana razvojnih programa Općine Babina Greda za razdoblje 01.01.2021.-30.06.2021. godine.

Kako se nitko nije javio za riječ, Predsjednik Općinskog vijeća zaključuje raspravu i daje na glasanje donošenje Odluke o provedbi plana razvojnih programa Općine Babina Greda za razdoblje 01.01.2021.-30.06.2021. godine, te se nakon provedenog glasanja konstatira da je Odluka donesena sa 7 glasova „ZA“, 0 glasova „PROTIV“ i 3 glasa „SUZDRŽANIH“.

Točka 4.

Predsjednik Općinskog vijeća dao je na raspravu prijedlog Odluke o usvajanju Izvješća o radu načelnika za vremenski period 01.01. – 30.06.2021.g.

Dejan Gregić: upitao je za izvođenje radova na pješačkom prijelazu kod caffe bara Fortuna, zašto se nije išlo u izgradnju staze od Branka Leningera pa do samog raskrižja, gdje bi djeca mogla lakše prelaziti put, i razina sigurnosti bi se povećala, obzirom da kamioni voze velikom brzinom, te je to dao i kao prijedlog da se ta staza izgradi.

Zatim je dao prijedlog da se kod Dječjeg vrtića „Regoč“ Babina Greda postave prometni znakovi i usporivači prometa, jer se vozi brzo, a ipak je riječ također o djeci i roditeljima koji dovoze i odvoze svoju djecu. Jedan znak košta 1.000,00 kuna, a samo mjesto je dosta kritično, a djeca su još manja nego ona u osnovnoj školi.

Upitao je u izvješću načelnika gdje se navodi 1000 m³ krečnjaka, a onda se spominje 600 m³ i tucanik, koliko stoji tih 1000 m³ krečnjaka a dovozi ga se iz BiH?

Josip Krnić: odgovorio je što se tiče staze i sigurnosti djece, pogotovo kod caffe bara Fortuna, dva puta je općina upozoravala ŽUC na djecu i na promet, svaki puta su se oglušili te zbog blizine kamioni prolaze relacijom kroz Kladavac. Rekao je da do sada je općina uložila preko 1.000,000,00 kuna u projektnu dokumentaciju za kanalizaciju, te da u siječnju, 2022. godine bi trebao biti raspisan natječaj za izgradnju kanalizaciju na području naše općine, to je algomeracija (Babina Greda – Vođinci – Stari Mikanovci), a shodno tome je i izrada staza predviđena u dužini od 40 km, te preko EU fondova ako budu financirali kandidirati će se na mjeru. Rok izgradnje kanalizacijske mreže na području naše općine je 24 mjeseca.

Odgovorio je što se tiče prometa oko Dječjeg vrtića „Regoč“ da ponuda već postoji i da smo u pregovorima za postavljanje 14 ležećih policajaca u ulice Sajmište, Braće Radić, Mijata Stojanović, B.I. Mažuranića i Vladimira Nazora. Općina je izradila elaborat signalizacije te istu ćemo morati odraditi, bilo je ideja da pješački prelazi budu osvjetljeni no ispalo je skupo, a zahtjev kod ŽUC-a postoji za postavljanje istih.

Odgovorio je i na pitanje krečnjaka, te rekao da se isti jedino može nabaviti od PZC-a, novac od prodaje poljoprivrednog zemljišta i šumskog doprinosa smo uložili u rekonstrukciju poljskih puteva odnosno linija. Po Odluci o komunalnim djelatnosti općina će raspisati javni natječaj te za izvođačem potpisati ugovor na 4 godine o održavanju komunalne infrastrukture. Također je napomenuo da je općina sada trenutno 600-700 tisuća kuna u minusu, a skoro 5 milijuna kuna ima svojih novaca za dobiti od EU fondova. Također i od ministarstva regionalnog razvoja prošla su nam dva projekta a onda i treći za sredstva koja smo mi sufinancirali prilikom izgradnje Dječjeg vrtića, reciklažnog dvorišta i groblje iznos sredstava koji bi trebali dobiti je 1.200,000,00 kuna, te nakon svih ti uplata stanje računa bi bilo više nego stabilno.

Osvrnuo se i na Dječji vrtić „Regoč“ koji je započeo sa radom te koji će isto tako ovu općinu koštati preko 1 milijun kuna godišnje. Također je spomenuo i reciklažno dvorište koje isto treba ustrojiti i netko mora obavljati taj posao ili će općina otvoriti komunalni pogon.

Općinski načelnik je napomenuo da je izrađena studija za pristanište na Savi, cijeli projekt iznosi 20 milijuna kuna, te cilj je da i čuvarnica od Hrvatskih voda bude u našem vlasništvu ili korištenju.

Završio je riječima da Općina Babina Greda radi i na projektnoj dokumentaciji za rekonstrukciju Hrvatskog doma kulture Franjo Delić koji će kandidirati na mjeru 7.4.1., također HEP d.d., bi trebao dovući struju do tvornice auto dijelova, a Općinsko vijeće bi trebalo potvrditi sufinanciranje priključka struje, također i cesta je projektirana u širini od 6 m. Nove tvrtke se otvaraju stalno u Babinoj Gredi, te dolaze novi ljudi koji su voljni raditi.

Dejan Gregić: dao je prijedlog za malu stazu da se izradi, jer ne treba puno asfalta da se ista napravi, sa nekih 20 kubika betona, dobije se minimalni trošak za maksimalnu vrijednost, a navedeni prijelaz je problematičan s jedne strane je trgovina a druge strane kafić.

Josip Krnić: odgovorio je da ne zna da li je ikada bila tu staza, te da će provjeriti i vidjeti, prijedlog je na mjestu.

Vedrana Džoić: upitala je za usluge praćenja manifestacija od strane LIVE PRO TV, da li ih isti distribuiraju negdje ili se može vidjeti na nekim tv postajama?

I upitala je za izradu projektne dokumentacije za civilno strelište gdje je lokacija civilnog strelišta?

Josip Krnić: odgovorio je da televizija LIVE PRO TV je registrirana u Babinoj Gredi, a usluge praćenja se odnose na sve manifestacije, live utakmice, čak i vinkovačka televizija preuzima od njih dio za prikazivanje.

Odgovorio je na drugo postavljeno pitanje da civilno strelište je bilo kandidirano na mjeri 7.4.1. ali nisu lovci prošli, sada će općina kandidirati taj projekt jer imamo više bodova, a lokacija je prema Kladavcu.

Dejan Gregić: upitao je za komarce, što se tiče dezinsekcije kada su bili tretirani?

Josip Krnić: odgovorio je da tretiranje komaraca je bilo lavricidno, a da od špricanja i dima nema učinka.

Kako se nitko više nije javio za riječ, Predsjednik Općinskog vijeća zaključuje raspravu i daje na glasanje donošenje Odluke o usvajanju Izvješća o radu načelnika za vremenski period 01.01. – 30.06.2021.g., te se nakon provedenog glasanja konstatira da je Odluka donesena sa 8 glasova „ZA“, 0 glasova „PROTIV“ i 2 glasa „SUZDRŽANIH“.

Točka 5.

Predsjednik Općinskog vijeća dao je na raspravu prijedlog Odluke o kratkoročnom zaduženju Općine Babina Greda.

Dejan Gregić: upitao je zašto ipak 2 milijuna kuna, koji troškovi dolaze za plaćanje, te da neće ubaciti onaj sakriveni model kamata?

Josip Krnić: odgovorio je da je bila pozajmica i prošle godine na 3 milijuna kuna, općini će doći na naplatu i projektna dokumentacija i izgradnja vode do Gospodarske zone Krčevine, bolje da općina plaća svojim dobavljačima na vrijeme. Također napomenuo je da dvorana ide i potpisan je ugovor o izgradnji iste, ne zna se kada će novac za Dječji vrtić i reciklažno dvorište sjesti na račun općine, a općina mora imati novac za normalno funkcioniranje. Rekao je da se nada da će ova turistička sezona omogućiti da država ima novca te da isti može uplatiti i nama, te ovo nije prešutni minus. Ovaj minus je aktiviran tek nedavno i kamata ide samo kada je općina u minusu, kada nije nema niti kamate. Općinski načelnik je rekao da je njegov prijedlog u budućnosti tj. sljedeće godine da se općina zaduži na kamatu kod HBOR-a 1,2% i digne kredit te sve investicije izvede do kraja i iste završi.

Kako se nitko više nije javio za riječ, Predsjednik Općinskog vijeća zaključuje raspravu i daje na glasanje donošenje Odluke o kratkoročnom zaduženju Općine Babina Greda, te se nakon provedenog glasanja konstatira da je Odluka donesena sa 8 glasova „ZA“, 0 glasova „PROTIV“ i 2 glasa „SUZDRŽANIH“.

Točka 6.

Predsjednik Općinskog vijeća dao je na raspravu prijedlog Odluke o broju i visini studentskih stipendija Općine Babina Greda za akademsku godinu 2021/22.

Kako se nitko nije javio za riječ, Predsjednik Općinskog vijeća zaključuje raspravu i daje na glasanje donošenje Odluke o broju i visini studentskih stipendija Općine Babina Greda za akademsku godinu 2021/22., te se nakon provedenog glasanja konstatira da je Odluka donesena sa 9 glasova „ZA“, 0 glasova „PROTIV“ i 1 glas „SUZDRŽAN“.

Točka 7.

Predsjednik Općinskog vijeća dao je na raspravu prijedlog Odluke o ugostiteljskoj djelatnosti na području Općine Babina Greda.

Dejan Gregić: upitao je za što vrijedi navedena odluka?

Tomislav Kopić: odgovorio je da je ova Odluka čisto usklađenje sa zakonom.

Kako se nitko više nije javio za riječ, Predsjednik Općinskog vijeća zaključuje raspravu i daje na glasanje donošenje Odluke o ugostiteljskoj djelatnosti na području Općine Babina Greda, te se nakon provedenog glasanja konstatira da je Odluka donesena sa 10 glasova „ZA“, 0 glasova „PROTIV“ i 0 glasova „SUZDRŽANIH“.

Točka 8.

Predsjednik Općinskog vijeća dao je na raspravu prijedlog Odluke o povjeravanju poslova upravljanja i održavanja objekta Općinske narodne knjižnice ustanovi Općinskoj narodnoj knjižnici Babina Greda.

Dejan Gregić: upitao je da li se to sada knjižnica zasebno odvaja?

Tomislav Kopić: odgovorio je potvrdno.

Kako se nitko više nije javio za riječ, Predsjednik Općinskog vijeća zaključuje raspravu i daje na glasanje donošenje Odluke o povjeravanju poslova upravljanja i održavanja objekta Općinske narodne knjižnice ustanovi Općinskoj narodnoj knjižnici Babina Greda, te se nakon provedenog glasanja konstatira da je Odluka donesena sa 10 glasova „ZA“, 0 glasova „PROTIV“ i 0 glasova „SUZDRŽANIH“.

Sjednica završena u 20:40 sati.

Zapisničar: Predsjednik Općinskog vijeća:

Tomislav Kopić Tomo Đaković